అర్జున్ సింగ్ చీమా

అర్జున్ సింగ్ చీమా (జననం 13 జూన్ 2001) పంజాబ్‌కు చెందిన భారతీయ క్రీడా షూటర్. ఇతడు 10 మీటర్ల ఎయిర్ పిస్టల్ విభాగంలో పోటీ చేస్తాడు. చైనా దేశం హాంగ్జౌ లో జరిగిన 2022 ఆసియా క్రీడలలో 10 మీటర్ల ఎయిర్ పిస్టల్  టీమ్ ఈవెంటులో స్వర్ణం సాధించిన భారత షూటింగ్ జట్టులో ఇతడు భాగంగా ఉన్నాడు. 
 ప్రారంభ జీవితం 
అర్జున్ పంజాబ్ లోని మండి గోవింద్గఢ్‌లో జన్మించాడు. ఇతడు తన పాఠశాల విద్యను మండి గోవింద్గఢ్‌లోని  ఓం ప్రకాష్ బన్సాల్ మోడల్ స్కూల్లో పూర్తి చేశాడు. ఇతడు ఒక క్రీడా కుటుంబం నుండి వచ్చాడు. ఇతని తాత సర్దార్ బల్వీందర్ సింగ్ భారతదేశం కోసం ఫుట్బాల్ ఆడాడు. ఇతని మామ జగ్వీందర్ సింగ్ చీమా ఆసియా జూనియర్ పవర్‌లిఫ్టింగ్ రికార్డును కలిగి ఉన్నాడు. ఇతడు ఈతగాడుగా తన క్రీడాజీవితాన్ని ప్రారంభించి, షూటింగ్‌కు మారడానికి ముందు ఆస్ట్రియా లో జరిగిన అంతర్జాతీయ జూనియర్ స్విమ్మింగ్ ఛాంపియన్షిప్‌లో పాల్గొన్నాడు. 

 వృత్తి 
అర్జున్ సింగ్ తన వృత్తి జీవితాన్ని 2015లో కోచ్ లు జోషి పర్వేజ్, కుమార్ హోలిండర్, జస్పాల్ రాణాల పర్యవేక్షణలో  ప్రారంభించాడు.  2022 ఆసియా క్రీడలలో 10 మీటర్ల ఎయిర్ పిస్టల్ టీమ్ ఈవెంట్లో భారతదేశం కోసం బంగారు పతకం సాధించిన 3 మంది సభ్యుల జట్టులో శివ నర్వాల్,సరబ్ జోత్ సింగ్లతో పాటు ఇతడూ ఉన్నాడు. 2019లో దక్షిణ కొరియా లో జరిగిన 52వ ఐఎస్ఎస్ఎఫ్ ప్రపంచ ఛాంపియన్షిప్లో రెండు బంగారు పతకాలు సాధించాడు. 2018లో, సుహ్ల్ , సిడ్నీలలో జరిగిన ఐఎస్ఎస్ఎఫ్ జూనియర్ ప్రపంచ కప్లో బంగారు పతకాన్ని గెలుచుకున్న భారత జట్టులో కూడా ఇతడు ఒక భాగం. 2018లో, కొరియాలోని చాంగ్వాన్ జరిగిన ప్రపంచ ఛాంపియన్షిప్లో జూనియర్ పురుషుల 50 మీటర్ల పిస్టల్లో కూడా ఇతడు  బంగారు పతకాన్ని గెలుచుకున్నాడు. ఏప్రిల్ 2024లో న్యూఢిల్లీలో జరిగిన రెండవ భారత ఒలింపిక్ క్వాలిఫైయర్స్‌లో రవీందర్ సింగ్, ఒలింపిక్ కోటా విజేత వరుణ్ తోమర్ కంటే ముందు చీమా అగ్రస్థానంలో నిలిచాడు.  అధికారుల లోపం కారణంగా అతను బోనస్ పాయింట్‌ను కూడా కోల్పోయాడని సమాచారం.

 మూలాలు 

 బాహ్య లింకులు 

 పారిస్ 2024 వేసవి ఒలింపిక్స్లో అర్జున్ సింగ్ చీమాపారిస్ 2024 ఒలింపిక్స్
వర్గం:2001 జననాలు
వర్గం:జీవిస్తున్న ప్రజలు
వర్గం:భారతీయ ఒలింపిక్ క్రీడాకారులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు